Chaskovo sritis
Chaskovo sritis (bulg. Област Хасково) – sritis pietų Bulgarijoje. Pietryčiuose ribojasi su Graikija ir Turkija. Pavadinta pagal srities administracinį ir pramoninį miestą – Chaskovą. Teritorijos, kuri yra padalinta į 11 savivaldybių, plotas – 5533 km². 2011 m. duomenimis, srityje gyveno 246 238 žmonės. Svarbesnės gyvenvietės: Dimitrovgradas, Charmanli, Chaskovas, Ivailovgradas, Liubimecas, Madžarovas, Mineralni Banės, Simeonovgradas, Stambolovas, Svilengradas, Topolovgradas.